Latvijas Universitātes 
organizētā iepirkuma
 “Mobilo telefonu un to aksesuāru iegāde”
 (iepirkuma identifikācijas Nr.LU 2026/75_I) 
N O L I K U M S
[image: ]
[bookmark: _Hlk220403989]APSTIPRINĀTS
ar Latvijas Universitātes 
Centralizēto iepirkumu komisijas                                                                         
2026.gada 06.jūlija lēmumu
(protokols Nr.LU 2026/75_I-1)




Latvijas Universitātes
organizētā iepirkuma

“Mobilo telefonu un to aksesuāru iegāde”

NOLIKUMS

Iepirkuma identifikācijas 
Nr.LU 2026/75_I












Rīga, 2026.gads

1. VISPĀRĪGĀ INFORMĀCIJA
1.1. Latvijas Universitātes organizētais iepirkums “Mobilo telefonu un to aksesuāru iegāde”  (tālāk tekstā – Iepirkums).
1.2. Iepirkuma identifikācijas numurs: LU 2026/75_I
1.3. Ziņas par pasūtītāju, kontaktpersonu:
	Pasūtītājs
	Latvijas Universitāte (tālāk tekstā  – LU vai Pasūtītājs)

	Reģistrācijas Nr. Izglītības un zinātnes ministrijas (IZM) reģistrā
	3391000218

	PVN maksātāja reģ. Nr.
	LV90000076669

	Adrese
	Raiņa bulvāris 19, Rīga, LV-1586

	E-pasta adrese
	iepirkums@lu.lv

	Kontaktpersona
	Kontaktpersona organizatoriskajos jautājumos:
Antra Krūtmane, LU Juridiskā departamenta Iepirkumu nodaļas juriste
e-pasts: iepirkums@lu.lv


	Darba laiks
	Darba dienās no plkst. 8:30 līdz plkst.17:00



1.4. Iepirkuma komisija: Iepirkumu veic LU Centralizēto iepirkumu komisija (tālāk tekstā - Komisija), kas izveidota ar  LU rektora 2025.gada 23.decembra rīkojumu Nr.1-4/549 “Par Latvijas Universitātes iepirkumu komisiju sastāviem”. 
1.5. Galvenais CPV kods: 32250000-0 (Mobilie telefoni.). Papildus CPV kods: 32500000-8 (Telekomunikāciju iekārtas un piederumi.).
1.6. Iepirkuma priekšmets: mobilo telefonu un to aksesuāru iegāde saskaņā ar tehniskajā specifikācijā noteiktajām Pasūtītāja prasībām (skatīt Iepirkuma nolikuma 3.pielikumu “Tehniskā specifikācija, pretendenta tehniskais un finanšu piedāvājums”). 
1.7. Iepirkuma finansēšanas avots: LU budžeta līdzekļi.
1.8. Paredzamā līgumcena (kopējā samaksa par Iepirkuma līguma izpildi): līdz EUR 35 000,00 (trīsdesmit pieci tūkstoši euro un 00 centi), ietverot visus piemērojamos nodokļus, izņemot pievienotās vērtības nodokli (tālāk tekstā – PVN).
1.9. Iepirkuma līguma darbības termiņš:  36 (trīsdesmit seši) mēneši no Iepirkuma līguma noslēgšanas dienas. Ja pēc 36 (trīsdesmit sešiem) mēnešiem no Iepirkuma līguma noslēgšanas dienas kopējā preču pasūtījumu summa Iepirkuma līguma ietvaros nav sasniegusi noteikto kopējo Iepirkuma līguma summu, tad līdzēji ir tiesīgi pagarināt Iepirkuma līguma darbības termiņu līdz Iepirkuma līguma kopējās summas sasniegšanai, nepārsniedzot Publisko iepirkumu likuma (tālāk tekstā – PIL) 60.panta ceturtajā daļā noteikto termiņu (ne ilgāku par pieciem gadiem). 
1.10. Iepirkuma priekšmeta (preču) piegādes termiņš: 14 (četrpadsmit) darba dienu laikā no preču  pasūtījuma nosūtīšanas dienas. Par preču pasūtījuma nosūtīšanas dienu uzskatāms Pasūtītāja pārstāvja elektroniski pa e-pastu nosūtīts pasūtījums piegādātāja (Iepirkumā uzvarējušā pretendenta) pārstāvim par nepieciešamo preču piegādi.
1.11. Līguma izpildes vieta: LU Informācijas tehnoloģiju serviss (Pasūtītāja norādītajās telpās), Aspazijas bulvāris 5, Rīga, LV- 1050.
1.12. Piedāvājumu izvēles kritērijs: Iepirkuma nolikuma prasībām atbilstošs saimnieciski visizdevīgākais piedāvājums, kuru nosaka, ņemot vērā viszemāko cenu EUR bez PVN (cena par visām preču vienībām kopā).
1.13. Piemērojamā iepirkuma metode: atbilstoši PIL 9.pantā noteiktajai kārtībai.
1.14. Iepirkuma priekšmets nav dalīts daļās. 
1.15. Piegādātājs piedāvājumu iesniedz par pilnībā piedāvātām visām tehniskajā specifikācijā  iekļautajām precēm (skatīt Iepirkuma nolikuma 3.pielikumu). 
1.16.  Piegādātājs nedrīkst iesniegt piedāvājuma variantus.

2. [bookmark: _Toc42401991]PIEDĀVĀJUMA NOFORMĒŠANAS, IESNIEGŠANAS UN ATVĒRŠANAS KĀRTĪBA
2.1. Piegādātājam, noformējot piedāvājumu, jāievēro Iepirkuma nolikumā (tālāk tekstā – Nolikums) noteiktās prasības un piedāvājumā jāietver:
2.1.1. pretendenta pieteikums dalībai Iepirkumā, kas sagatavots atbilstoši Nolikuma 1.pielikumā “Pretendenta pieteikums dalībai Iepirkumā” noteiktajam (skatīt Nolikuma 1.pielikumu “Pretendenta pieteikums dalībai Iepirkumā”);
2.1.2. apliecinājums par neatkarīgi izstrādātu piedāvājumu, kas sagatavots atbilstoši Nolikuma 2.pielikumā “Apliecinājums par neatkarīgi izstrādātu piedāvājumu” noteiktajam (skatīt Nolikuma 2. pielikumu);
2.1.3. pretendenta kvalifikācijas (atlases) dokumenti, kas sagatavoti atbilstoši Nolikuma 3.punktā un Nolikuma 4.pielikumā “Pieredzes apraksta veidlapa” noteiktajam (skatīt Nolikuma 3.punktu “Pretendentu atlases dokumenti un kvalifikācijas prasības” un Nolikuma 4.pielikumu “Pieredzes apraksta veidlapa”);
2.1.4. Pretendenta tehniskais piedāvājums (turpmāk – Tehniskais piedāvājums), kas sagatavots atbilstoši Nolikuma 3.pielikumā “Tehniskā specifikācija, pretendenta tehniskais un finanšu piedāvājums” noteiktajam (skatīt Nolikuma 3.pielikumu “Tehniskā specifikācija, pretendenta tehniskais un finanšu piedāvājums”);
2.1.5. pretendenta finanšu piedāvājums (turpmāk – Finanšu piedāvājums), kas sagatavots atbilstoši Nolikuma 3.pielikumā “Tehniskā specifikācija, pretendenta tehniskais un finanšu piedāvājums” noteiktajam (skatīt Nolikuma 3.pielikumu “Tehniskā specifikācija, pretendenta tehniskais un finanšu piedāvājums”).
2.2. Nolikuma saņemšana, informācijas apmaiņas kārtība un papildu informācijas pieprasīšanas kārtība:
2.2.1. Pasūtītājs nodrošina brīvu un tiešu elektronisku pieeju Iepirkuma dokumentiem, un visiem papildus nepieciešamajiem dokumentiem Pasūtītāja vietnē EIS e-konkursu apakšsistēmā https://www.eis.gov.lv/EKEIS/Supplier/Organizer/1020[footnoteRef:1] (turpmāk – Pircēja profils), sākot ar  Iepirkuma izsludināšanas dienu. [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

2.2.2. Nolikums, tā grozījumi un cita informācija par Iepirkuma procedūras norisi tiek publicēta Pircēja profilā. Lejupielādējot Iepirkuma procedūras dokumentus, pretendents uzņemas atbildību sekot līdzi Komisijas sniegtajai papildu informācijai, kas tiek publicēta Pircēja profilā.
2.2.3. Informācijas apmaiņa starp Pasūtītāju, piegādātājiem un pretendentiem notiek pa e-pastu: iepirkums@lu.lv[footnoteRef:2] vai iesniedzami Pircēja profilā. Saziņas dokumentā ietver Iepirkuma procedūras nosaukumu un identifikācijas numuru. [2:  Pasūtītājam ir saistoši visi uz minēto e-pasta adresi nosūtītie jautājumi neatkarīgi no to iesniegšanas formas (oficiāls dokuments netiek pieprasīts).] 

2.2.4. Ja piegādātājs ir laikus pieprasījis papildu informāciju par Nolikumu, Komisija to sniedz 3 (trīs) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju Pircēja profilā, kur ir pieejams Nolikums, norādot arī uzdoto jautājumu.
2.2.5. Pasūtītājs var izdarīt grozījumus Iepirkuma dokumentācijā, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli Iepirkumā. Ja Komisija izdara grozījumus Iepirkuma dokumentācijā, Pasūtītājs atkārtoti sagatavo un publikāciju vadības sistēmā publicē paziņojumu par plānoto līgumu. Pasūtītājs nosaka piedāvājumu iesniegšanas termiņu, kas nav īsāks par 10 (desmit) darbdienām pēc dienas, kad atkārtoti publicēts paziņojums par plānoto līgumu, un savā Pircēja profilā nodrošina brīvu un tiešu elektronisku piekļuvi grozītajiem Iepirkuma dokumentiem, sākot ar minētā paziņojuma publicēšanas dienu.
2.3. Piedāvājumu iesniegšanas un atvēršanas vieta, datums, laiks un kārtība:
2.3.1. Saskaņā ar PIL 39. panta pirmo daļu piedāvājumi ir iesniedzami tikai elektroniski Pircēja profilā. Ārpus Pircēja profila iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam.
2.3.2. Piedāvājumu iesniedz Pircēja profilā Iepirkuma sadaļā norādītajā termiņā, kā arī Iepirkumu uzraudzības biroja valsts informācijas sistēmā “Publikāciju vadības sistēma” attiecīgajā paziņojumā norādītajā termiņā. Ārpus Pircēja profila un/vai pēc noteiktā termiņa iesniegtie pieteikumi tiks atzīti par neatbilstošiem Nolikuma prasībām. Ja konstatēti EIS traucējumi, kuru dēļ nav bijis iespējams iesniegt pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārcels pieteikumu iesniegšanas termiņu par vienu darbdienu.
2.3.3. Piedāvājumu atvēršana notiek Pircēja profilā Iepirkuma sadaļā 4 (četras) stundas pēc piedāvājumu iesniegšanas termiņa beigām. 
2.3.4. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai.
2.3.5. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
2.3.6. Piedāvājumu vērtēšanu un lēmumu pieņemšanu Komisija veic slēgtā sēdē.
2.3.7. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību Iepirkumā.
2.4. Piedāvājumu noformēšanas kārtība:
2.4.1. Piedāvājums jāiesniedz elektroniski Pircēja profilā, ievērojot šādas pretendenta izvēles iespējas:
2.4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs Iepirkuma procedūras sadaļā ievietotās formas;
2.4.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, tai skaitā ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
2.4.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā pretendents ir atbildīgs par dokumenta atvēršanas un nolasīšanas iespējām.
2.4.3. Sagatavojot piedāvājumu, pretendents ievēro, ka:
2.4.3.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā;
2.4.3.2. iesniedzot piedāvājumu, pretendents paraksta piedāvājumu ar EIS piedāvāto elektronisko parakstu. Pieteikumu paraksta pretendenta pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai tā pilnvarota persona, pievienojot pārstāvību apliecinošu dokumentu (skenēts dokumenta oriģināls PDF formātā). Ja pretendents ir piegādātāju apvienība, pieteikumu un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai;
2.4.3.3. citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
2.4.4. Iesniedzot piedāvājumu, pretendents pilnībā atzīst visus Nolikumā (tai skaitā tā pielikumos un formās, kuras ir ievietotas Pircēja profilā) ietvertos noteikumus.
2.4.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
2.4.6. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2005. gada 28. jūnija noteikumiem Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. Ja Pasūtītājam rodas šaubas par iesniegtā dokumenta kopijas autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
2.4.7. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem (tai skaitā ņemot vērā arī PIL 38. panta astotās daļas regulējumu).
2.4.8. Piedāvājums jāsagatavo latviešu valodā, atbilstoši Valsts valodas likuma prasībām. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
2.4.9. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, tai skaitā Nolikumā iekļautā informācija.
2.4.10. Pretendentam ir pilnībā jāsedz piedāvājuma sagatavošanas un iesniegšanas izmaksas.
2.4.11. Iesniegtie piedāvājumi, izņemot, ja pretendents piedāvājumu atsauc vai groza pirms piedāvājuma iesniegšanas termiņa beigām, paliek Pasūtītāja īpašumā.
2.4.12. Piegādātājs nedrīkst iesniegt piedāvājuma variantus (piegādātājs PIL 1.panta 22.punkta izpratnē ir fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus).

3. PRETENDENTU ATLASES DOKUMENTI UN KVALIFIKĀCIJAS PRASĪBAS 

	3.1. Pretendentam jāatbilst šādām pretendentu kvalifikācijas prasībām:
	3.2. Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi dokumenti:

	3.1.1. Pretendents piekrīt Nolikuma noteikumiem un iesniedz piedāvājumu, lai piedalītos Iepirkumā.
	3.2.1. Pretendentam jāiesniedz pieteikums par piedalīšanos Iepirkumā, kas sagatavots atbilstoši Nolikuma 1.pielikumā “Pretendenta pieteikums dalībai Iepirkumā” noteiktajai veidlapai.
Piezīme: Ja pretendents ir piegādātāju apvienība, pretendentam, iesniedzot pieteikumu dalībai Iepirkumā, Nolikuma 1.pielikumā noteiktajā veidlapā jānorāda visi piegādātāju apvienības dalībnieki.

	3.1.2. Pretendents normatīvajos aktos noteiktajā kārtībā ir  reģistrēts Latvijas Republikas Uzņēmumu reģistra Komercreģistrā vai citā pretendenta saimnieciskai darbībai atbilstošā reģistrā (ja attiecināms), vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
Piezīme: Ja piedāvājumu iesniedz piegādātāju apvienība, šī prasība attiecināma uz katru piegādātāju apvienības dalībnieku.

	3.2.2. Pretendenta reģistrācijas faktu apliecinošs dokuments:
1) Latvijas Republikā reģistrēta pretendenta reģistrācijas faktu Komisija pārbauda attiecīgajās publiski pieejamajās datubāzēs (ja attiecināms). Šādā gadījumā reģistrācijas dokuments nav jāiesniedz;
2) ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā (Nolikuma 1.pielikums) norāda kompetento iestādi attiecīgajā valstī, kas var apliecināt reģistrācijas faktu.

	3.1.3. Pretendentam iepriekšējo 3 (trīs) gadu laikā (2023., 2024., 2025.gadā un 2026.gadā līdz piedāvājuma iesniegšanai) ir pieredze 3 (trīs) Iepirkuma priekšmetam līdzīgu preču piegādes līgumu izpildē (noslēgti 3 (trīs) līgumi un šī punkta b) apakšpunktā norādītās summas apmērā izpildīti)* 
*Par Iepirkuma priekšmetam līdzīgiem preču piegādes līgumiem ir atzīstami līgumi, kas atbilst šādām prasībām:
1) 
2) 
a. 
i. 
a) preču piegādes līgumi ir saistīti ar Iepirkuma priekšmetam līdzīgām precēm (Galvenās CPV kods: 32250000-0 (Mobilie telefoni);
b) preču piegādes līgumu izpildes summa par 3 (trīs) noslēgtajiem preču piegādes līgumiem kopā ir vismaz EUR 30 000,00 (trīsdesmit tūkstoši euro un 00 centi) bez PVN.   
	3.2.3. Pretendenta sagatavota informācija atbilstoši Nolikuma 4.pielikumā “Pieredzes apraksta veidlapa” noteiktajam, kas apliecina pretendenta atbilstību Nolikuma 3.1.3.punkta prasībām.* 
*Pretendenti, kas dibināti vēlāk, pieprasīto informāciju iesniedz par faktisko darbības periodu līdz piedāvājuma iesniegšanas dienai. 


	3.1.4. Ja tas ir nepieciešams Iepirkuma līguma izpildei, pretendents ir tiesīgs balstīties uz citu personu iespējām, lai apliecinātu savu atbilstību kvalifikācijas prasībām.
	3.2.4. Pretendentam Nolikuma 1. pielikuma “Pretendenta pieteikums dalībai Iepirkumā” sadaļā “Balstīšanās uz citu personu iespējām” (4.punkts) norāda personu, uz kuru iespējām pretendents balstās, lai apliecinātu savu atbilstību kvalifikācijas prasībām, saraksts un informācija par šīm personām, kā arī nododamo resursu aprakstu un apjomu (ja attiecināms).


3.3. Piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi Nolikumā noteiktās kvalifikācijas prasības ir izpildāmas visiem piegādātāju apvienības dalībniekiem kopā, izņemot nolikuma 3.1.2. un 3.2.2. apakšpunktu, kas ir izpildāms katram piegādātāju apvienības dalībniekam atsevišķi. 
3.4. Ja pretendents ir piegādātāju apvienība, tad iesniedzot piedāvājumu, piegādātāju apvienība iesniedz:
3.4.1. dalībnieku parakstītu dokumentu (apliecinājumu vai vienošanos), kas apliecina katra piegādātāju apvienības dalībnieka uzņemtās konkrētās saistības attiecībā uz šā Iepirkuma realizāciju un piedalīšanos Iepirkuma līguma izpildē un atbildības sadalījumu;
3.4.2.apliecinājumu, ka gadījumā, ja piegādātāju apvienība tiks noteikta par uzvarētāju Iepirkumā, 10 (desmit) darba dienu laikā piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību vai normatīvajos aktos noteiktā kārtībā noslēgs sabiedrības līgumu. Pirms Iepirkuma līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
3.5. Ja pretendents līguma izpildē plāno piesaistīt apakšuzņēmējus, pretendents pieteikumā dalībai Iepirkumā (Nolikuma 1.pielikums) norāda visus tos apakšuzņēmējus, kuru sniedzamo pakalpojumu vērtība ir vismaz 10 000 euro, un katram šādam apakšuzņēmējam nododamo pakalpojumu vērtību. Papildus pretendents iesniedz apakšuzņēmēja apliecinājums par tā gatavību veikt tam izpildei nododamo līguma daļu.
3.6. Ja pretendents balstās uz citas personas iespējām, lai apliecinātu savu atbilstību Nolikumā noteiktajām kvalifikācijas prasībām, pretendentam ir pienākums pierādīt Pasūtītājam, ka viņa rīcībā būs nepieciešamie resursi, iesniedzot šīs personas un pretendenta parakstītu apliecinājumu vai vienošanos par sadarbību un/vai resursu nodošanu pretendenta rīcībā Iepirkuma līguma izpildei.
3.7. [bookmark: _Hlk146879084]Eiropas vienotais Iepirkuma procedūras dokuments (nav obligāts pretendentu atlases dokuments)
3.7.1. Pasūtītājs pieņem Eiropas vienoto Iepirkuma procedūras dokumentu kā sākotnējo pierādījumu atbilstībai Paziņojumā par plānoto līgumu vai Iepirkuma dokumentos noteiktajām pretendentu atlases prasībām.  
3.7.2. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, kas tas atbilst šajā Nolikumā izvirzītajām pretendentu atlases prasībām, tas iesniedz šo dokumentu, kas ir pieejams aizpildīšanai .doc  formātā   tīmekļvietnē http://espd.eis.gov.lv/filter?lang=lv. Iesniedzot Eiropas vienoto Iepirkuma procedūras dokumentu, pretendents aizpilda tā I, II, III, IV un VI sadaļu.
3.7.3. Piegādātāju apvienība iesniedz atsevišķu Eiropas vienoto Iepirkuma procedūras dokumentu par katru tās dalībnieku.
3.7.4. Piegādātājs var Pasūtītājam iesniegt Eiropas vienoto Iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
3.7.5. Pasūtītājam jebkurā Iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību Paziņojumā par plānoto līgumu vai Iepirkuma dokumentos noteiktajām pretendentu atlases prasībām. 
3.7.6. Ja pretendents izvēlējies iesniegt Eiropas vienoto Iepirkuma procedūras dokumentu, lai apliecinātu, ka tas atbilst Paziņojumā par plānoto līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst Paziņojumā par plānoto līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10`000 euro.
4. PRETENDENTA TEHNISKĀ UN FINANŠU PIEDĀVĀJUMA IZVĒRTĒŠANAI IESNIEDZAMIE DOKUMENTI
4.1. Pretendentam jāiesniedz šādi pretendenta Tehniskā un Finanšu piedāvājuma izvērtēšanai nepieciešamie dokumenti:
4.1.1. Tehniskais piedāvājums, kas sagatavots atbilstoši Nolikuma 3.pielikumā “Tehniskā specifikācija, pretendenta tehniskais un finanšu piedāvājums”  noteiktajām prasībām;
4.1.2. Finanšu piedāvājums, kas sagatavots atbilstoši Nolikuma 3. pielikumā “Tehniskā specifikācija, pretendenta tehniskais un finanšu piedāvājums” noteiktajām prasībām. Pretendentam Finanšu piedāvājumā norādītajās cenās jāiekļauj visas izmaksas, kas attiecas un ir saistītas ar Iepirkuma līguma izpildi, proti, visus ar preču piegādes veikšanu saistītos izdevumus, tajā skaitā visus Latvijas Republikas normatīvajos aktos paredzētos nodokļus un nodevas, izņemot PVN;
4.1.3.  pretendenta Finanšu piedāvājumā norādītajai cenai ir jābūt nemainīgai visā Iepirkuma līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas izmaiņām, un šo procesu radītās sekas pretendentam ir jāprognozē un jāaprēķina, sagatavojot Finanšu piedāvājumu;
4.1.4. Pasūtītājs ir tiesīgs pretendentam pieprasīt detalizētu cenas veidošanās mehānismu.

5. PRETENDENTU IZSLĒGŠANAS NOSACĪJUMI UN TO PĀRBAUDES KĀRTĪBA
5.1. Atbilstoši PIL 9.panta astotās daļas noteikumiem Pasūtītājs pretendentu, kuram būtu piešķiramas Iepirkuma līguma slēgšanas tiesības, izslēdz no dalības Iepirkumā, ja konstatēti PIL 42.panta otrās daļas 1., 2., 3., 4. un 11.punktā minētie izslēgšanas iemesli. 
5.2. PIL 42. panta otrās daļas 1., 2. un 3. punktā minētie izslēgšanas iemesli nav attiecināmi uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētie izslēgšanas iemesli nav attiecināmi uz pretendenta patieso labuma guvēju.
5.3. [bookmark: _Hlk143452955]Atbilstoši PIL 9.panta devītās daļas noteikumiem Pasūtītājs pārbaudi par pretendentu izslēgšanas gadījumu esamību veic atbilstoši PIL 42.panta ceturtās daļas 2.punktā un piektajā, sestajā un devītajā daļā minētajai kārtībai, kā arī ievērojot PIL 43.panta noteikumus un PIL Pārejas noteikumu 28.punktā noteikto.
5.4. Komisija pārbaudīs, vai pretendents, kuram būtu piešķiramas līguma slēgšanas tiesības, nav izslēdzams no dalības Iepirkumā atbilstoši Starptautisko un Latvijas Republikas nacionālo sankciju likuma 11.1 panta noteikumiem.

6. PIEDĀVĀJUMU VĒRTĒŠANA UN IZVĒLES KRITĒRIJI
6.1. Komisija pārbauda pretendentu iesniegto piedāvājumu atbilstību šajā Nolikumā norādītajām prasībām. Par atbilstošiem tiek uzskatīti tikai tie piedāvājumi, kuri atbilst visām Nolikumā norādītajām prasībām.
6.2. Ja, pārbaudot piedāvājumā sniegto informāciju, Komisija konstatē, ka tā neatbilst Nolikumā noteiktajām prasībām, pretendents tiek noraidīts vai izslēgts no turpmākas dalības Iepirkumā.
6.3. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
6.4. Ja Komisija konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
6.5. Ja Komisija saskaņā ar Nolikuma 6.4.punktā noteikto ir pieprasījusi izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tās rīcībā esošās informācijas.
6.6. Komisija pretendentu piedāvājumu vērtēšanu veic 5 (piecos) posmos:
6.6.1. Piedāvājuma noformējuma pārbaude: 
Komisija izvērtē, vai piedāvājums sagatavots un noformēts atbilstoši Nolikuma 2.punktā noteiktajām prasībām. Pretendents, kura piedāvājums nav noformēts atbilstoši Nolikuma 2.punktā noteiktajām prasībām, no tālākās dalības Iepirkumā tiek noraidīts, ja Komisija secina, ka konstatētā neatbilstība ir būtiska.
6.6.2. Finanšu piedāvājuma vērtēšana: 
6.6.2.1. Komisija izvērtē pretendenta iesniegtā Finanšu piedāvājuma atbilstību Nolikuma 3.pielikumā noteiktajām Pasūtītāja prasībām un saskaņā ar Nolikuma 4.punktā noteiktajiem dokumentiem Finanšu piedāvājuma sagatavošanā.
6.6.2.2. Pretendents, kura Finanšu piedāvājums neatbilst Nolikuma 3.pielikumā un Nolikuma 4.punktā noteiktajām Pasūtītāja prasībām, no tālākās dalības Iepirkumā tiek noraidīts.
6.6.2.3. Komisija Finanšu piedāvājumu vērtēšanas laikā pārbauda, vai Finanšu piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot Finanšu piedāvājumu, Komisija ņem vērā veiktos labojumus.
6.6.2.4. Ja Komisijai pretendenta Finanšu piedāvājums šķiet nepamatoti lēts, tā pieprasa pretendentam sniegt skaidrojumu par piedāvāto cenu vai izmaksām, ievērojot PIL 53.pantā noteikto.
6.6.3. Tehniskā piedāvājuma atbilstības pārbaude:
6.6.3.1. Komisijai ir tiesības veikt Tehniskā piedāvājuma atbilstības pārbaudi tikai tam pretendentam, kurš iesniedzis piedāvājumu ar viszemāko cenu. Ja pretendents ar viszemāko cenu neatbildīs Nolikuma prasībām, Komisija veiks nākošā pretendenta piedāvājuma ar viszemāko cenu atbilstības pārbaudi.
6.6.3.2. Komisija veic Tehniskā piedāvājuma atbilstības pārbaudi, kuras laikā izvērtē Tehniskā piedāvājuma atbilstību Nolikuma 4.punktā un Nolikuma 3.pielikumā “Tehniskā specifikācija, pretendenta tehniskais un finanšu piedāvājums” noteiktajām prasībām. Ja pretendenta Tehniskais piedāvājums neatbilst Nolikumā noteiktajām prasībām, Komisija noraida pretendenta piedāvājumu.
6.6.3.3. Piedāvājumu vērtēšanas gaitā Komisija ir tiesīga pieprasīt, lai pretendents izskaidro Tehniskajā piedāvājumā iekļauto informāciju. 
6.6.4. Pretendenta kvalifikācijas pārbaude:
6.6.4.1. Komisija veic pretendentu kvalifikācijas atbilstības pārbaudi tikai tam pretendentam, kuram būtu piešķiramas Iepirkuma līguma slēgšanas tiesības. Komisija veic pretendentu kvalifikācijas pārbaudi, kuras laikā Komisija pārbauda pretendenta atbilstību Nolikuma 3.punktā noteiktajām kvalifikācijas prasībām.
6.6.4.2. Pretendenta piedāvājums tiek noraidīts un netiek tālāk vērtēts, ja Komisija konstatē, ka:
6.6.4.2.1. pretendents neatbilst kādai no Nolikuma 3.punktā noteiktajām kvalifikācijas prasībām vai nav iesniedzis šo prasību izpildi apliecinošos dokumentus, un šī neatbilstība nav novēršama ar PIL 41.panta sestās daļas kārtībā pretendenta sniegtu papildu informāciju vai dokumentiem;
6.6.4.2.2. [bookmark: _Ref138126851]Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā.
6.6.4.3. Ja pretendents, kuram Iepirkumā būtu piešķiramas Iepirkuma līguma slēgšanas tiesības, ir iesniedzis Eiropas vienoto Iepirkuma procedūras dokumentu kā sākotnējo pierādījumu atbilstībai pretendentu atlases (kvalifikācijas) prasībām, kas noteiktas Nolikumā, Komisija pirms lēmuma pieņemšanas par Iepirkuma līguma slēgšanas tiesību piešķiršanu pieprasa pretendentam iesniegt dokumentus, kas apliecina pretendenta atbilstību pretendenta atlases (kvalifikācijas) prasībām.
6.6.5. Piedāvājuma vērtēšana saskaņā ar izraudzīto piedāvājuma izvēles kritēriju: 
Komisija pretendentu iesniegtos piedāvājumus vērtē, ņemot vērā šādu piedāvājuma izvēles kritēriju - Iepirkuma nolikuma prasībām atbilstošs saimnieciski visizdevīgākais piedāvājums, kuru nosaka, ņemot vērā viszemāko cenu EUR bez PVN (cena par visām preču vienībām kopā).
6.7. [bookmark: _Hlk221019379]Ja Komisija pirms lēmuma pieņemšanas par Iepirkuma līguma slēgšanas tiesību piešķiršanu konstatē, ka vismaz divu pretendentu piedāvājumu novērtējums atbilstoši Nolikuma 6.6.5.punktā noteiktajam piedāvājuma izvēles kritērijam ir vienāds, tad tā rīkojas saskaņā ar PIL 51.panta septīto daļu, norādot izšķirošo piedāvājuma izvēles kritēriju, atbilstoši kuram izvēlēsies piedāvājumu. Proti, šajā Iepirkumā izšķirošais piedāvājuma izvēles kritērijs būs pretendenta piedāvātā zemākā cena par preci (EUR bez PVN) pozīcijā/pozīcijās, pie kuras Pasūtītājs Nolikuma 3.pielikumā būs iekļāvis atrunu "izšķirošais piedāvājuma izvēles kritērijs". Ja šādu pretendentu piedāvātā preces cena attiecīgajā pozīcijā/pozīcijās arī būs vienāda, tad uzvarētājs tiks noteikts veicot izlozi pretendentu klātbūtnē vai attālināti (ja valstī būs noteikti pulcēšanās ierobežojumi saistībā ar epidemioloģisko drošību).
6.8. Komisija pēc pretendentu iesniegto piedāvājumu izvērtēšanas pārbauda, vai pretendents, kuram būtu piešķiramas Iepirkuma līguma slēgšanas tiesības, nav izslēdzams no dalības Iepirkumā saskaņā ar Nolikuma 5.punktā noteikto (atbilstoši PIL 9.panta astotajai daļai un Starptautisko un Latvijas Republikas nacionālo sankciju likuma 11.1 pantā noteiktajam).
6.9. Komisija par uzvarētāju atzīs pretendentu, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Iepirkumā saskaņā ar Nolikuma 5. punktā noteikto (atbilstoši PIL 9.panta astotajai daļai un Starptautisko un Latvijas Republikas nacionālo sankciju likuma 11.1 panta noteikumiem noteiktajos gadījumos).
6.10. Komisija pēc pretendentu iesniegto piedāvājumu izvērtēšanas pieņem lēmumu par Iepirkuma līguma slēgšanas tiesību piešķiršanu.
6.11. Triju darbdienu laikā pēc Komisijas lēmuma pieņemšanas Pasūtītājs informē visus pretendentus par Iepirkumā izraudzīto pretendentu un sniedz tiem PIL 9.panta trīspadsmitajā daļā minēto lēmumā norādāmo informāciju vai nosūta minēto lēmumu, kā arī Pasūtītāja tīmekļvietnē nodrošina brīvu un tiešu elektronisku piekļuvi Komisijas lēmumam par rezultātiem.
7. KOMISIJAS TIESĪBAS UN PIENĀKUMI
7.1. Komisijas tiesības: 
7.1.1. pieprasīt, lai pretendents precizē informāciju par savu piedāvājumu, ja tas nepieciešams piedāvājuma noformējuma pārbaudei, pretendenta kvalifikācijas pārbaudei, kā arī piedāvājuma vērtēšanai;
7.1.2. pieaicināt ekspertu piedāvājumu noformējuma pārbaudes, pretendentu kvalifikācijas un piedāvājumu atbilstības pārbaudes, kā arī piedāvājumu vērtēšanas procesā;
7.1.3. gadījumā, ja pretendents, kuram piešķirtas Iepirkuma līguma slēgšanas tiesības, atsakās slēgt Iepirkuma līgumu ar Pasūtītāju, Komisija ir tiesīga pieņemt lēmumu Iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu ar nākamo zemāko cenu, vai pārtraukt Iepirkumu, neizvēloties nevienu piedāvājumu. Ja pieņemts lēmums Iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu ar nākamo zemāko cenu, bet tas atsakās slēgt iepirkuma līgumu, Komisija ir tiesīga pieņemt lēmumu pārtraukt Iepirkumu, neizvēloties nevienu piedāvājumu;
7.1.4. jebkurā brīdī pārtraukt Iepirkumu, ja tam ir objektīvs pamatojums;
7.1.5. pieņemt lēmumu izbeigt Iepirkumu bez rezultāta, ja iesniegti Nolikumā noteiktajām prasībām neatbilstoši piedāvājumi vai vispār nav iesniegti piedāvājumi.
7.2. Komisijas pienākumi:
7.2.1. nodrošināt Iepirkuma norisi un dokumentēšanu atbilstoši PIL prasībām;
7.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
7.2.3. pēc ieinteresēto personu pieprasījuma sniegt informāciju par šo Nolikumu;
7.2.4. vērtēt pretendentus un to iesniegtos piedāvājumus saskaņā ar normatīvajiem aktiem un šo Nolikumu.
8. PRETENDENTA TIESĪBAS UN PIENĀKUMI
8.1. Pretendenta tiesības:
8.1.1. pieprasīt Pasūtītājam papildu informāciju par Nolikumā iekļautajiem nosacījumiem;
8.1.2. iesniegt piedāvājumu;
8.1.3. pirms piedāvājumu iesniegšanas termiņa beigām grozīt, papildināt vai atsaukt iesniegto piedāvājumu. 
8.2. Pretendenta pienākumi:
8.2.1. sagatavot piedāvājumu atbilstoši Nolikuma prasībām;
8.2.2. sniegt Pasūtītājam patiesu informāciju;
8.2.3. sniegt atbildes uz Komisijas pieprasījumiem par papildu informāciju, kas nepieciešama piedāvājuma noformējuma pārbaudei, pretendentu kvalifikācijas pārbaudei, piedāvājuma atbilstības pārbaudei, kā arī piedāvājuma vērtēšanai;
8.2.4. segt visas izmaksas, kas saistītas ar piedāvājuma sagatavošanu un iesniegšanu.
9. INFORMĀCIJA PAR LĪGUMU
9.1. Pasūtītājs slēdz Iepirkuma līgumu ar Komisijas izraudzīto pretendentu.
9.2. Pasūtītājs ir tiesīgs neslēgt Iepirkuma līgumu, ja pretendenta piedāvātā līgumcena pārsniedz Pasūtītāja finanšu iespējas.
9.3. Ievērojot vienlīdzīgas attieksmes principu pret pretendentiem, Pasūtītājs slēdz Iepirkuma līgumu atbilstoši Iepirkuma dokumentos paredzētajiem piedāvājumā iekļautajiem nosacījumiem, kā arī neveic Iepirkuma līgumā grozījumus, kas varētu radīt vienlīdzīgas attieksmes pret pretendentiem pārkāpumu.
9.4. Iepirkuma līgumu sagatavo Pasūtītājs un iesniedz tam pretendentam, par kuru Komisija pieņēmusi lēmumu slēgt Iepirkuma līgumu.
9.5. Iepirkuma līguma projekts ietverts šā Nolikuma 5.pielikumā.
9.6. Ja Iepirkumā izraudzītais pretendents nenoslēdz Iepirkuma līgumu ar Pasūtītāju, tiek uzskatīts, ka viņš ir atteicies no Iepirkuma pildīšanas, un Pasūtītājs ir tiesīgs pieņemt lēmumu slēgt Iepirkuma līgumu ar nākamo pretendentu, kurš iesniedzis saimnieciski visizdevīgāko piedāvājumu ar nākamo zemāko cenu.
9.7. Saskaņā ar PIL 9.panta septiņpadsmito daļu, desmit darbdienas pēc tam, kad noslēgts Iepirkuma līgums, Pasūtītājs sagatavo un Iepirkumu uzraudzības biroja publikāciju vadības sistēmā publicē informatīvu paziņojumu par līguma slēgšanas tiesību piešķiršanu.
9.8. Desmit darbdienu laikā pēc tam, kad stājas spēkā Iepirkuma līgums vai tā grozījumi, Pasūtītājs savā pircēja profilā EIS e-konkursu apakšsistēmā ievieto attiecīgi Iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. 
10. NOLIKUMA PIELIKUMI
1. pielikums – “Pretendenta pieteikums dalībai Iepirkumā”;
2. pielikums – “Apliecinājums par neatkarīgi izstrādātu piedāvājumu”;
3. pielikums – “Tehniskā specifikācija, pretendenta tehniskais un finanšu piedāvājums”;
4. pielikums – “Pieredzes apraksta veidlapa”;
5. pielikums – “Piegādes līguma projekts”.

